open-index/open-wikipedia-markdown huggingface dataset:
Alytaus aerodromas

**Alytaus aerodromas** – gruntinis bendrosios aviacijos aerodromas, įsikūręs Alytaus mieste ant dešiniojo Nemuno kranto, nutolęs apie 1,5 km nuo Alytaus miesto centro.

## Techniniai duomenys

Užima 102,5 ha plotą. Aerodromas atitinka 1A kategorijos reikalavimus ir naudojamas tik vizualiems skrydžiams dienos metu. Įrengtas vienas gruntinis kilimo-tūpimo takas, 17/35 (171/351°) (750 m x 60 m). Maksimali leidžiama orlaivio tūpimo masė – 5700 kg. Magnetinis nuokrypis +7° (2016 m.). Vertikalios ribos – 2500 pėdų nuo jūros lygio. Aerodromo oro erdvėje nustatytos 4 pilotavimo zonos.

Alytaus aerodromo šaukinys – „Nemunas Radijo” radijo dažnis 122,450 MHz.

## Istorija

XX a. ketvirtame dešimtmetyje Alytaus įgulos šaudykloje buvo įrengtas atsarginis Lietuvos karo aviacijos aerodromas – 400×600 m dydžio aikštelė.

Po 1939 m. sutarties su Sovietų Sąjunga Alytuje įsikūrus sovietinės kariuomenės daliniams, buvusių ulonų kareivinių vietoje buvo pradėtas įrengti didesnis aerodromas. Darbai buvo baigti iki Vokietijos invazijos į SSRS.

1944 m. Alytaus aerodrome buvo dislokuotas ir kovos veiksmus vykdė SSRS naikintuvų pulkas „Normandija-Nemunas“. Iš čia prancūzų lakūnai beveik 2 mėnesius vykdė karines operacijas prieš fašistinę Vokietiją.

Sovietmečiu Alytaus aerodromu naudojosi civilinė aviacija. Buvo vykdomi reisai į Vilnių, Kauną, Klaipėdą, Palangą, Druskininkus. Keleivius skraidinančiais lėktuvais keliaudavo ir paštas.

Aerodromas funkcionalus ir šiandien, yra išlikęs senasis aerouosto pastatas, angarai, gruntinis pakilimo takas su betoniniu peronu. Šiuo metu priklauso Alytaus aeroklubui.

## Šaltiniai
Mohamed Soliman

**Mohamedas Solimanas Homosas** (g. 1979 m. sausio 1 d.) – buvęs Egipto futbolininkas, saugas.

## Karjera
1997–2014 m. atstovavo „Ismaily“ klubui. 2014–2015 m. priklausė Wadi Degla klubui.

## Rinktinė
Nuo 2000 m. Mohamedas Solimanas kviestas į Egipto nacionalinę rinktinę.

2009 m. Konfederacijų taurės varžybose jis įmušė pergalingą įvartį į tuometinės pasaulio čempionės Italijos rinktinės vartus.

## Išnašos

## Nuorodos
*
Naminis šeškas

**Naminis šeškas** arba **miškinis šeškas** (*Mustela putorius furo*) – prijaukintas juodasis šeškas.

## Fizinė charakteristika

Naminiai šeškai subręsta vienerių metų. Patelė sveria nuo 0,3 iki 1,1 kg, patinai – nuo 0,9 iki 2,7 kg.

Patelių kūno ilgis dažniausiai būna 33-35,5 cm, o patinų – 38-40,6 cm. Uodega apie 7,6-10 cm ilgio.

Gyvena neilgai, auginami geromis sąlygomis sulaukia 8-10 metų. Gamtoje vidutinis šeškų amžius siekia nuo 0,8 iki 1,8 metų, maksimaliai – 6-8 metus.

Baltakailiai šeškai nėra graužikai. Sistematikos požiūriu jie yra tarp kačių ir šunų, nors artimesni šunims.

## Elgsena
Aktyvūs naktį, per dieną sveikas naminis šeškas miega 18–20 valandų.

## Šaltiniai
Larry Poons

**Lawrence Poons** (geriau žinomas kaip **Larry Poons** g. 1937 m. spalio 1 d. Tokijuje, Japonijoje) – abstrakcionizmo srovės dailininkas.

## Biografija
* 1957 m. baigė Naujosios Anglijos muzikos konservatoriją.
* 1959 m. baigė Bostono vaizduojamosios dailės mokyklą.
* 1960 m. pradėjo dailininko karjerą piešdamas optinio meno paveikslus.

Šiuo metu gyvena Niujorke, kur atidaręs savo meno studiją.

## Nuorodos
* Larry Poons ArtCiklopedijoje
Teismo instancija

**Instancija** () – bylos nagrinėjimo stadija pagal nustatytą kompetenciją. Ji gali būti, pvz., bendrosios, specializuotos (administracinis teismas) kompetencijos, taip pat kitokioje teisenoje (konstitucinis teismas). 

## Lietuva
LR CPK ir LR BPK numato tokias instancijas:
* Pirmoji instancija (bylas nagrinėja *[[pirmosios instancijos teismas]]*)
*Apeliacinė instancija (bylas nagrinėja *[[apeliacinis teismas]]*), Lietuvoje - Lietuvos apeliacinis teismas ir apygardos teismas, kai šie teismai nagrinėja bylas pagal skundus dėl neįsiteisėjusių pirmosios instancijos teismų nuosprendžių ir nutarčių
*Kasacinė instancija (nagrinėja *[[kasacinis teismas]]*).

LR Konstitucinis Teismas nepriskiriamas instancinei teismų sistemai. Proceso atnaujinimas nėra instancija; taip pat, kai atitinkamą „lietuvišką“ bylą nagrinėja Europos Žmogaus Teisių Teismas arba Europos Bendrijų Teisingumo Teismas ir pripažįsta Lietuvą pažeidus žmogaus teises.
Rusijos Federacijos civilinio proceso kodeksas

**Rusijos Federacijos civilinio proceso kodeksas** ) – kodifikuotas norminis teisės aktas (federalinis įstatymas), pagrindinis Rusijos civilinio proceso teisės šaltinis. Sudaro 7 skyriai, 47 skirsniai (446 straipsniai). Priimtas 2002 m. spalio 23 d., įsigaliojo 2003 m. vasario 1 d.

## Nuorodos
* Rusijos CPK tekstas
Brodas (Bosnija ir Hercegovina)

**Brodas** (arba tiesiog **Brodas**) – miestas šiaurinėje Bosnijoje ir Hercegovinoje, prie Savos upės priešais Kroatijos miestą Slavonski Brodą. Vyrauja serbai. Naftos perdirbimo pramonė.

## Istorija
1691 m. minimas kaip *Turcae Brodiensis* („Turkų Brodas“), čia buvo turkų tvirtovė. 1897 m. nutiestas geležinkelis. Po II pasaulinio karo miestas buvo sugriautas, vėliau kroatai ir musulmonai jį atstatė, nutiesė tiltą per upę. 1992 m. prasidėjus pilietiniam karui serbai išvijo iš miesto kroatus ir 1994 m. miestą pervadino *Srpski Brod* („Serbų Brodas“), bet 2004 m. sugrąžintas labiau neutralus pavadinimas *Bosanski Brod* („Bosnių Brodas“).

## Sportas
* FK Polet Bosanski Brod (futbolas)

## Žymūs žmonės
* Edin Mujčin, futbolininkas
Brodas

**Brodu** (slav. „brasta“) vadinamos gyvenvietės:

* Bosanski Brodas, Bosnija ir Hercegovina;
* Havličkuv Brodas, Čekija;
* Slavonski Brodas, Kroatija ir kt.

Taip pat:
* Brodas – upė JAV, Karolinose.
Posušjė

**Posušje** – miestas vakarinėje Hercegovinoje. Dauguma gyventojų – kroatai.

## Sportas
* NK Posušje (futbolas)
Alazanis (vynas)

**Alazanis** (*Alazanio slėnis*) (rus. *Алазанская долина*) – pussaldis baltasis ir raudonasis gruziniškas vynas. Pavadinimas nuo Rytų Gruzijos Alazanio upės (), sudarančios Gruzijos sieną su Azerbaidžanu. Kadangi Alazanio slėnyje yra šilčiau, jame nokstančios vynuogės būna saldesnės nei kitose Gruzijos vietovėse.

## Baltasis Alazanis
Pussaldis vynas. Gardis su lengvu vaisių tonu. Šiaudų spalvos, išlaikomas tamsėja. Baltąjį alazanį tinka gerti su vaisiais, riešutais, desertais.

Daromas iš *Rkaciteli* ( *raudonas stiebas*) vynuogių. Tai viena seniausių vynuogių atmainų Gruzijoje, archeologai jų likučių rado 3-čio tūkstantmečio pr. m. e. keraminėse puodynėse. Neseniai *Rkaciteli* vynuogės imtos auginti Rytų Europoje, Australijoje ir ties Niujorku.

## Raudonasis Alazanis
Natūraliai pussaldis vynas, gaminamas iš *Saperavi* vynuogių. Skonis aksominis, harmoningas.

## Nuorodos
* История грузинского виноделия 
* Грузинские вина «Марани»
Tesličius

**Tesličius** – miestas šiaurinėje Bosnijoje ir Hercegovinoje, prie Usoros upės. Vyrauja serbai. Žymus kurortas. Apie 2000 m. pastatyta nauja cerkvė.

## Sportas
* FK Proleter Teslić (futbolas)
Arabizacija

**Arabizacija** () – reiškinys, nusakantis ne arabiškose šalyse plintančią ir tampančią oficialia arabų kalbą ir jų kultūrą.

Arabizacija labiausiai paveikė VII amžiuje. Arabų musulmonai pradėjo platinti arabų kalbą, kultūrą ir skatino atsisakyti krikščionybės ir judaizmo.

## Arabizacijos poveikis šalims

### Ankstyvoji arabizacija

#### Irakas ir Sirija
Po islamo atsiradimo arabų gentis susijungė ir užplūdo Bizantijos Siriją, Sasanidų Asiriją ir Mesopotamiją. Po kelerių metų svarbiausi kaimai tapo miestais dėl tokio gyventojų antplūdžio. Vietiniai aramėjai buvo arabizuoti, nors ligi šiol yra išlikusiu neo – aramėjų kalbomis šnekančių mažumų.

#### Šiaurės Afrika ir Iberija
Iki romėnų ir vandalų invazijos į Šiaurės Afriką ir Pirėnų pusiasalį regione nebuvo jokios kitos semitų kultūros šalių įtakos, tik Finikijos. Jie dominavo apie 8 amžius. Regiono viduje klajojantys berberai (giminingi arabams) pradėjo invaziją Ispanijoje. Per šį laikotarpį arabų gentys išplito Finikijos įkurtuose miestuose, o berberai tapo dominuojanti tauta regione iki XI amžiaus.

### Viduramžių arabizacija

#### Sudanas
Arabų gentis pradėjo kurti gyvenvietes pietų Egipte. Pamažu arabizacija prasidėjo Makurijos karalystėje (dabartinis Sudanas). Iki 1300 m. Sudanas buvo arabizuotas Jali ir Juhainos arabų gentimis.

#### Mauritanija
1644 m. -1674 m. laikotarpiu vyko Mauritanijos arabizacija. Klajojančios arabų gentys iš jau arabizuoto Tuniso patraukė į Sanhadžį (dabartine Vakarų Sacharą ir Mauritaniją). Jie kovojo kelis dešimtmečius su Lemtunais, kurie kaltino himiaritų protėvius padedant sangandžių berberams ir arabizuojantiems Mauritaniją.

### Modernioji arabizacija

#### Alžyras, Marokas ir Tunisas
Alžyre ir Maroke įsivyravo konfliktas tarp etninių berberų mažumų genčių ir centrinės arabų vyriausybės, siekiančios visiškai arabizuoti mažumų kultūrą ir kalbą. Dėl kultūrinių konfliktų pradėti mitingai ir riaušės. Šiaurės Afrikos šalių vyriausybės pradėtos skatinti sparčiau arabizuoti savo valdas. Dėl vykdomos arabizacijos Europos piliečiai gyvenantys Maroke negali laisvai parinkti vardo savo vaikui. Uždrausti kai kurie berberiški pavadinimai.

## Taip pat skaitykite
* Arabai
* Islamizacija

## Šaltiniai
Avižonys (Lazdijai)

:: *Iki XX a. vidurio Avižonimis vadinti ir [[Avižieniai (Lazdijai)|Avižieniai dabartinėje Šlavantų seniūnijoje]]*.

**Avižonys** – kaimas Lazdijų rajono savivaldybėje, 5 km į pietus nuo Lazdijų.

## Istorija

XIX a. pab. kaimas priklausė Seinų apskrities Alnų valsčiui, Lazdijų parapijai.

## Gyventojai

## Šaltiniai
Avižienių apylinkė

**Avižienių apylinkė** sovietmečiu buvo:

* Lazdijų rajone;
* Utenos rajone;
* Veisiejų rajone;
* Vilniaus rajone.
Cinandalis

**Cinandalis** () – baltasis gruziniškas vynas. Daromas iš *Rkaciteli* ir *Mcvane* vynuogių Telavio ir Kvarelio miestų apylinkėse Kachetijoje (Rytų Gruzija). Gaminamas nuo 1892 m.

Blyškiai auksaspalvis, lengvo sodrumo. Medaus aromatas ir poskoniu. Stiprumas 10,5–12,5 % alkoholio.

Cinandalis fermentuojamas vėsiai, ažuolinėse statinėse. Subręsta per 2–3 metus. Laikomas dar penkeriais metais ilgiau cinandalis įgyja riešutišką prieskonį.

Geriamas valgant žuvies ir daržovių patiekalus, desertus, vaisius. Rekomenduojamas gerti +10–12 °C temperatūros.

## Nuorodos
* Грузинские вина «Марани»
Achašenis

**Achašenis** () – natūraliai pussaldis raudonasis gruziniškas vynas. Daromas iš *Saperavi* vynuogių, auginamų Achašenio vynuogynuose Gurdžaanio rajone (Kachetija).

Vynas gaminamas nuo 1958 m. Tarptautinėse parodose apdovanotas 6 aukso ir 5 sidabro medaliais.

Tamsi granatų spalva. Harmoningas aksominis skonis su šokoladišku gardžiu, saikingas aitrumas. Stiprumas 10,5–12,0 % alkoholio, 3–5 % cukraus, titruojamas rūgštingumas – 5–7 %.

Geriamas šiek tiek atvėsintas, su desertais, sūriais, vaisiais.

## Nuorodos
* Грузинские вина
* История грузинского виноделия
Chvančkara

**Chvančkara** – natūraliai pussaldis raudonasis gruziniškas vynas. Daromas iš *Aleksandrouli* ir *Mudžuretuli* vynuogių, užaugintų Chvančkaros vynuogynuose Ambrolaurio miesto apylinkėse Račoje (Vakarų Gruzija)..

Tamsi rubino spalva. Stiprus specifinis aromatas. Harmoningas aksomiškas skonis su aviečių prieskoniu. Stiprumas 10,5-12,0 % alkoholio, 3-5 % cukraus, titruojamas rūgštingumas – 5,0-7,0 %.

Tinka su baltos mėsos, paukštienos ir žvėrienos patiekalais, sūriu, desertu.

## Istorija
Vynas gaminamas nuo 1907 m. 1907 m. tarptautinėje parodoje Belgijoje kunigaikščių Levano ir Dmitrijaus Kipianių pristatytas vynas laimėjo *Grand Prix* ir aukso medalį. Tuo metu šis vynas buvo žinomas kaip *Kipiani vynas*. XX a. 4-ame dešimtmetyje vyno pavadinimas buvo pakeistas, jis imtas vadinti *chvančkara*.

Chvančkara yra vienas populiariausių pussaldžių gruziniškų vynų. Chvančkara ir kindzmaraulis buvo mėgstamiausi J. Stalino vynai..

## Nuorodos
L'Akvila

**Akvila** (*[[Italų kalba|it.]] L’Aquila – erelis*) – miestas Italijoje, Abrucų regiono sostinė. Miestas apsuptas Apeninų, į šiaurės rytus stūkso Gran Saso kalnas (2912 m). Tai aukščiausia žemyninė Italijos dalis į pietus nuo Alpių. Prateka Aterno upė. 1964 m. mieste atidarytas Akvilos universitetas.

## Geografija
Miestas stūkso kalnuose, tad visas miestas įsikūręs vidutiniškai 721 m aukštyje. Apeninai neleidžia miestą pasiekti nuo Viduržemio jūros einančiam šiltam oro srautui. Sakoma, kad per metus mieste būna vienuolika šaltų ir vienas šiltas mėnuo.

Akvilos miestas nuo šalies sostinės Romos yra nutolęs apie 100 km, o juos jungia per kalnus pastatyta autostrada.

## Istorija
Miestą pradėjo statyti Šventosios Romos Imperijos imperatorius Frydrichas II, o jo pradėtą darbą 1254 m. baigė sūnus Imperatorius Konradas IV. Po Konrado IV mirties 1259 m. miestą sugriovė jo brolis Manfredas. Tačiau greitai miestą atstatė kitas Sicilijos karalius Karolis I Anžu. 1316 m. buvo baigtos statyti miesto sienos.

Miestas per visą savo istoriją priklausė ne vienai šaliai. Jis buvo įtrauktas į Neapolio karalystės, Ispanijos, Prancūzijos sudėtis.

## Žemės drebėjimai
Žemės drebėjimai yra pažymėti miesto istorijoje, mat Akvila yra pastatyta ant seisminės zonos ribų.

Miestas rimtai nukentėjo nuo 1315 m. gruodžio 3 d. žemės drebėjimo, kurio metu buvo rimtai pažeista Šv. Pranciškaus bažnyčia. 1349 m. sausio 22 d. drebėjimas nusinešė apie 800 žmonių gyvybes. Dar kartą mieste žemė drebėjo 1452, 1461, 1501 ir 1646 m. 1703 m. vasario 3 d. žemės drebėjimas buvo vienas skausmingiausių – jo metu žuvo apie 3 000 žmonių ir buvo sugriautos beveik visos miesto bažnyčios. Kitas drebėjimas įvyko 1706 m., o pats didžiausias drebėjimas miesto istorijoje įvyko 1786 m. liepos 31 d. – žuvo daugiau nei 6 000 gyventojų. Dar vienas žemės drebėjimas įvyko 1958 m.

2009 m. balandžio 6 d. naktį centrinę Italiją supurtė 6,3 balų stiprumo žemės drebėjimas – jo epicentras buvo visai netoli Akvilos miesto. Didelė dalis istorinių pastatų buvo sugriauti, vietinė žiniasklaida pranešė apie 308 mirusius, 1 500 traumuotus ir apie 40 000 be namų likusių gyventojų. Pagal žuvusiųjų skaičių šis žemės drebėjimas buvo pats didžiausias nuo 1980 m.

## [[Miestai partneriai]]
Akvila turi aštuonis miestus partnerius:

*  Rotveilis, Vokietija
*  Jorkas, Torontas, Kanada
*  Kuenka, Ispanija
*  Hobartas, Australija
*  Zeliona Gura, Lenkija,
*  Bernalda, Italija
*  Bistrica, Rumunija
*  Baalbekas, Libanas

## Nuorodos
* [Oficiali miesto svetainė ([Italų kalba|it.])]
Ignatas Konovalovas

**Ignatas Konovalovas** (g. 1985 m. gruodžio 8 d. Panevėžyje) – lietuvių dviratininkas, olimpinės rinktinės narys.

Lietuvos dviračių sporto trenerio Valerijaus Konovalovo ir dviratininkės Laimos Zilporytės sūnus.
## Pergalės
;2003
: , Europos U19 komandų persekiojimo čempionatas
;2005
: , Nacionalinis Lietuvos asmeninių važiavimų laikui čempionatas
: , Europos U23 komandų persekiojimo čempionatas
;2006
:  Nacionalinis Lietuvos asmeninių važiavimų laikui čempionas
: 1 vieta, bendra įskaita, Ronde de l'Isard d'Ariège varžybos (U23)
::1 vieta, 1 etapas Ronde de l'Isard d'Ariège varžybų
: , Nacionalinis kelio lenktynių važiavimo čempionatas
: , Europos U23 Komandų persekiojimo čempionatas
;2007
: 1 vieta, 3 etapas Ronde de l'Isard d'Ariège varžybų (U23)
:  Europos U23 kelio lenktynių čempionatas
:  Lietuvos nacionalinis asmeninio važiavimo laikui čempionatas
:  Lietuvos nacionalinis asmeninio važiavimo laikui čempionatas (U23)
:  Lietuvos nacionalinis kelio lenktynių čempionatas 
:  Lietuvos nacionalinis kelio lenktynių čempionatas (U23)
;2008
: 1 vieta, 2 etapas Tour de Luxembourg varžybų
:  Nacionalinis Lietuvos asmeninių važiavimų laikui čempionas
;2009
: 1 vieta, Giro del Mendrisiotto varžybos
: 1 vieta, 21 etapas Giro d'Italia varžybų
:  Lietuvos nacionalinis asmeninio važiavimo laikui čempionatas
;2010
:  Lietuvos nacionalinis asmeninio važiavimo laikui čempionatas

## Olimpinės žaidynės

## Komandos

### Neprofesionalios karjeros komandos
* Crédit Agricole *(2007-2008)*

### Profesionalios karjeros komandos
* Crédit Agricole *(2008-2009)*
* Cervélo TestTeam *(2009-2010)*
* Team Movistar *(2011)*

## Nuorodos
* - Cervélo Test Team, Rider Profile 
* - Ignatas Konovalovas, Cycling Archives
Juozas Janonis

**Juozas Janonis:**
* Juozas Janonis (1934) – politikas;
* Juozas Janonis (1962) – Lietuvos nepriklausomybės gynėjas.
Mis Pasaulis 1992

**Mis Pasaulis 1992** – 42 konkurso Mis Pasaulis ceremonija, vykusi PAR. Konkurso nugalėtoja tapo Julia Alexandrovna Kourotchkina iš Rusijos. 

## Rezultatai
*Mis Pasaulis 1992: **Julia Alexandrovna Kourotchkina** (Rusija).
**1 vicemis: **Claire Elizabeth Smith** (JK)
**2  vicemis: **Francis del Valle Gago Aponte** (Venesuela)
*Finalistės:
**3 vicemis: **Ewa Wachowicz** (Lenkija)
**4 vicemis: **Amy Kleinhans** (PAR)
*Pusfinalinkės: **Jody Barbara Weech** (Bahamai), **Anja Hende Brond** (Danija), **Petra Enrika von Hellens** (Suomija), **Ravit Asaf** (Izraelis), ir **Sharon Flynn Belden** (JAV).

### Specialūs apdovanojimai
*Geriausias nacionalinis kostiumas: **Nina Khilji** (Kanada)
*Mis Asmenybė: **Ana Maria Johanis Iglesias** (Gvatemala)
*Mis Fotogeniškiausia: **Ravit Asaf** (Izraelis)

### Regionų nugalėtojos

* **Afrika:** Amy Kleinhans - PAR

* **Amerika:** Francis del Valle Gago Aponte - Venesuela

* **Azija ir Okeanija:** Metinee Kingpayome - Tailandas

* **Karibai:** Jody Barbara Weech - Bahamai

* **Europa:** Julia Alexandrovna Kourotchkina - Rusija

## Dalyvės

## Nuorodos
*Oficiali svetainė
*Rezultatai
Ignotas grįžo namo

**Ignotas grįžo namo** – 1957 m. Lietuvos kino studijoje sukurtas pirmasis lietuviškas pilnametražis meninis filmas pagal A. Gudaičio-Guzevičiaus romaną „Kalvio Ignoto teisybė“. Drama. Filmo trukmė – 97 min. Filmą kūrė iš „Lenfilmo“ kino studijos atvykę darbuotojai, dubleriais dirbo pradedantys lietuvių kūrėjai.
 
## Kūrybinė grupė
* Scenarijaus autorius – Aleksejus Spešniovas
* Režisierius statytojas – Aleksandras Razumnas (Александр Разумный)
* Operatoriai statytojai – Samuilas Rubaškinas, Algimantas Mockus
* Dailininkai – Jakovas Rivošas, Mečislovas Bulaka
* Dailininko asistentas – Arūnas Žebriūnas
* Kompozitorius – Julius Juzeliūnas
 
## Vaidina
* Kęstutis Genys – kalvis Ignotas
* Birutė Raubaitė – jo žmona
* Jūratė Jankauskaitė – Karusė, jų dukra
* Stasys Motiejūnas – Karolis
* Juozas Laucius – daktaras Mastaitis
* Žana Vaiginaitė – Aldona
* Antanas Mackevičius – Vanagėlis
* Juozas Rudzinskas – LKP CK narys
* Antanas Sutkus – grafas
* Balys Bratkauskas – Vladas, grafo sūnus
* Lidija Kupstaitė – grafienė
* Petras Žindulis – Daugnoras
* Algimantas Masiulis – karininkas
* Rimgaudas Karvelis – vokiečių kareivis
* Jonas Biržys – sukčius
* Bronius Babkauskas – komisaras
* taip pat Vaclovas Blėdis, Juozas Jaruševičius, Alfonsas Radzevičius, Romualdas Juknevičius, Feliksas Einas, Petras Zulonas ir kiti.

## Siužetas

Atvirai propagandinis vadinamojo socialistinio realizmo principais sukurtas filmas apie bandymą po Spalio revoliucijos Lietuvoje sukurti tarybų valdžią.
Senoji sakmė: kai Saulė buvo dievas

**Senoji sakmė: kai Saulė buvo dievas** () – 2003 m. lenkų istorinis veiksmo filmas, režisuotas Jeržio Hofmano. Filmas remiasi 1876 m. Juzefo Ignaco Kraševskio romanu „Senoji sakmė“ (*Stara baśń*).

## Siužetas

Filme vaizduojamos IX a. slavų pagonių gentys, gyvenusios ten, kur dabar yra Lenkija. Žiaurus kunigaikštis Popielas turi perleisti valdžią savo mirusio brolio sūnums, tačiau žmonos paragintas ryžtasi juos nužudyti, o sosto paveldėtoju paskelbti savo sūnų. Kariuomenės generolas Piastas pastebi klastą ir pasipriešina Popielui. Piastą nuo Popielo karių išgelbsti jaunas karys Zemovitas, grįžęs į gimtinę iš vikingų šalies. Jis įsimyli vietinio pirklio Višo dukterį Dzivą, tačiau ji tėvo nurodymu paskirta būti šventosios ugnies sergėtoja. Popielo bendražygis Smerda už Piasto priglaudimą nužudo Višą. Apylinkių valstiečiai, vadovaujami Piasto ir Zemovito sukyla prieš Popielą, tačiau šis pagalbon pasikviečia vikingus. Sukilėliai nugali vikingus ir gudrybe sunaikina Popielo pilį. Kunigaikštis pasislepia bokšte, tačiau jo sūnus netyčia nusinuodija, o visas maisto atsargas sunaikina pelės. Popielas žūva nutrenktas žaibo, o Piestas tampa naujuoju kunigaikščiu.

## Aktoriai

Aktorius – vaidmuo
* Bohdan Stupka – Popielas
* Ryszard Filipski – Višas
* Jerzy Trela – Vizunas
* Ewa Wiśniewska – Jarucha
* Anna Dymna – Jaga
* Małgorzata Foremniak – kunigaikštienė
* Maciej Kozlowski – Smerda
* Michał Żebrowski – Zemovitas
* Katarzyna Bujakiewicz – Mila
* Daniel Olbrychski – Piastas
* Maria Niklińska – Živia
* Andrzej Pieczyński – Znosekas
* Marina Aleksandrowa – Dziva
* Marcin Mroczek – Lešekas
* Andrzej Krukowski – Ludekas
* Maciej Zakoscielny – Vramotas
* Rafał Mroczek – Zdobekas
* Dariusz Juzyszyn – Jarlas Sigvaldas
* Wiktor Zborowski – vikingas – vertėjas
* Ryszard Ronczewski – Milošas
* Jan Prochyra – Miršas
* Adam Graczyk – Samboras
* Krystyna Feldman – žynė
World Domination Tour

**„World Domination Tour“** (dar žinomas, kaip **„Doll Domination Tour“**) – antrasis JAV Pop/R&B merginų grupės „Pussycat Dolls“ koncertinis turas, kuris paremė jų antrąjį studijinį albumą „Doll Domination“. Turas aplankė Europą, Aziją ir Okeaniją. Grupė buvo buvo kaip Britney Spears turo „The Circus Starring: Britney Spears“ po Šiaurės Ameriką apšildančioji grupė.

## Apie turą
2008 m. liepos 31 d. reklamuojant naująjį albumą Azijoje, „Dolls“ pranešė, jog 2009 m. pradžioje pradės pasaulinį turą, kuris aplankys Europą, Aziją, Australiją ir Pietų Ameriką. Netrukus buvo paskelbtos datos ir vietoje Pietų Amerikos pasirinkta Okeanija.

Robin Antin, grupės įkūrėja, pranešė, jog turas prasidės 2009 m. sausio mėnesį Europoje, paskui balandžio mėnesį aplankys Aziją ir Australiją, o pabaigs JAV. Paskui buvo pakeisti šie planai, bei Antin atskleidė, jog grupė koncertuos su didele įžymybe. Tai buvo Britney Spears 2009 m. „The Circus Starring: Britney Spears“ turas.

2008 m. rugpjūčio 28 d. Ne-Yo patvirtino vienai Jungtinės Karalystės radijo stočiai, kad jis bus atidarymo atlikėjas „PCD“ ture, bei kad jis pristatinės savo naująjį albumą „Year of the Gentleman“. Nesenai buvo nufilmuotas šio turo DVD, kol kas nežinoma, kurioje arenoje tai įvyko. Visgi aišku tiek, kad jis bus išleistas, kai turas pasibaigs.

## Atidarymo atlikėjai
* Lady Gaga (Europa, Azija, ir Okeanija)
* Ne-Yo (Europa)
* Queensberry (Europa)
* Space Cowboy (Filipinai)
* After School & Son Dam Bi (Pietų Korėja)

## Turo dainos

## Turo datos

;Pastabos:
* Pussycat Dolls nepasirodė 2009 m. kovo 23 d. dėl Scherzinger ligos.Britney Spears pasirodė tą dieną.
* Girlicious atidarė Britney Spears 2009 m. gegužės 5 d. šou Montrealyje vietoj The Pussycat Dolls.
* Jessica nepasirodė nuo 2009 m. gegužės 23 d. iki 2009 m. birželio 11 d. koncertuose, kadangi susilaužė šonkaulį, ir patyrė nugaros sužalojimų.
* Taipei koncerte 2009 m. birželio 7 d. buvo perkeltas į rugsėjo 25 d.

### Turo pelnas

## World Domination (The Re-Visit)

**World Domination Tour Re-Visit** yra „The Pussycat Dolls“ koncertinio turo „World Domination Tour“ pratesimas.

### Istorija
Turo grojaraštis buvo sumažintas dėl Jessica Sutta negalėjimo atvykti į turą, dėl nugaros traumos. Daugiausiai koncertai yra festivalių dalys.

### Turo dainos

### Turo datos

;Pastabos:
* Pussycat Dolls atšaukė 2009 m. rugpjūčio 22 d. koncertą Danijoje.
* Pussycat Dolls atšaukė 2009 m. rugpjūčio 28 d. koncertą.

## Šaltiniai

## Nuorodos
* Oficiali Dolls svetainė internete
* Interscope Records Oficiali svetainė internete
Luangprabangas

**Luangprabangas** (, **Xieng Dong Xieng Thong**) – miestas, esantis Laoso centre, prie Mekongo upės, apie 425 km į šiaurę nuo Vientiano. Luangbrabango provincijos sostinė.

Miestas anksčiau buvo to paties pavadinimo karalystės sostinė. Iki 1975 m. komunistams perimant valdžią Luangprabange buvo įsikūrusi Laoso karalystės vyriausybė. Miestas įtrauktas į UNESCO pasaulio paveldo sąrašą.
Mykolas Naujokaitis

**Mykolas Steponas Naujokaitis** (1915 m. rugsėjo 2 d. Bartninkuose, Vilkaviškio apskr. – 2004 m. gegužės 17 d. San Diege, Kalifornijoje, JAV) – Lietuvos teisininkas, politinis veikėjas, Tautos Tarybos narys, antinacistinės ir antisovietinės rezistencijos dalyvis.

## Biografija

Mykolas Naujokaitis gimė provizoriaus šeimoje. Baigęs mokyklą 1929 m. įstojo į Alytaus gimnazijos penktą klasę. 1933 m. šia gimnaziją baigė. Tais pačiais metais įstojo į VDU Teisės fakultetą. Būtinajai karo tarnybai atlikti 1936 m. įstojo į Karo mokyklą aspirantu, kurią baigęs 1937 m. jaunesniojo leitenanto laipsniu grįžo į VDU tęsti studijų. Studijų metais buvų skautų korporacijos „Vytis“ valdybos narys. 1939 m. Teisės fakultetas buvo perkeltas į Vilnių, į kurį baigti studijų persikėlė ir M. Naujokaitis.

## Antrasis pasaulinis karas
Sovietams okupavus Lietuvą įsitraukė į Vilniaus LAF'o vadovaujančiąją grupę, jos pavedimu vyko į Berlyną pas pulkininką Kazį Škirpą. būsimiesiems sukilimo veiksmams koordinuoti, grįždamas sunkiai sužeistas įstengė perduoti informaciją LAF’o štabui ir, atsispyręs čekistų tardymams Kauno kalėjime, Birželio sukilėlių išvaduotas įsitraukė į LAF’o štabo veiklą.

Kazys Škirpa davė susipažinti su griežtai slaptais "Lietuvai išlaisvinti nurodymais", kad juos galėtų perduoti žodžiu. Devyniolikos puslapių dokumentas išdėstė kaip rengtis ir siekti Lietuvos nepriklausomybės atstatymo ir ta proga išbaidyti Lietuvos žydus, kad "jų Lietuvoje išvis nebūtų".  Šiem tikslam įgyvendinti buvo kuriamas Tautos darbo apsaugos batalionas.

Įsikūrus Lietuvių frontui, 1942 m. tapo LF vyriausiojo vadovaujančiojo organo – Tautos Tarybos – nariu, dalyvavo aptariant ir priimant LF svarbiausius antinacinio pasipriešinimo strategijos ir taktikos sprendimus.

## Išeivijoje

1944 m. su šeima pasitraukė į Austriją. Po Antrojo pasaulinio karo persikėlė į Vokietiją, apsistojo Bremerhafene (Šiaurės Vokietija). 1947 m. išvyko į JAV, įsikūrė Pomonoje (Kalifornija). Aktyviai dalyvavo Amerikos lietuvių visuomeninėje ir skautų veikloje.

1996 m. lankėsi Lietuvoje.

Mirė 2004 m. gegužės 17 d. San Diege, Kalifornijoje. Palaidotas Forest Lone, Glendeile.

## Apdovanojimai
* Dimisijos leitenanto laipsnis (suteiktas 1998 m. birželio 10 d. Krašto apsaugos ministro įsakymu),
* Vyčio Kryžiaus ordino Komandoro kryžius (apdovanotas prezidento Valdo Adamkaus dekretu), 1998 m.
* 2001 m. įteiktas Kariuomenės kūrėjų savanorių medalis.

## Šaltiniai
Rumunijos demografija

Šiame straipsnyje pateikiami statistiniai duomenys apie **[[Rumunija|Rumunijos]] demografiją**.

**Gyventojų skaičius:** 21 848 504 (2011 m. apskaičiavimai)

**Struktūra pagal amžių:**
* *0–14 m.:* 14,8 % (1 667 894 vyrų/1 579 458 moterų)
* *15–64 m.:* 70,4 % (7 684 514 vyrų/7 725 957 moterų)
* *65 m. ir daugiau:* 14,8 % (1 314 132 vyrų/1 932 596 moterų) (2011 m. apsk.)
 
**Amžiaus [[mediana]]:**
* *bendra:* 38,7 m.
* *vyrų:* 37,3 m.
* *moterų:* 40,2 m. (2011 m. apsk.)

**Metinis populiacijos prieaugis:** –0,26 % (2011 m. apsk.)

**[[Gimstamumas]]:** 9,49 gimimų/1000 gyv. per metus (2011 m. apsk.)

**[[Mirtingumas]]:** 11,84 mirčių/1000 gyv. per metus (2011 m. apsk.)

**[[Migracijos indeksas]]:** –0,26 migrantų/1000 gyv. (2011 m. apsk.)

**[[Urbanizacija]]:**
* *mieste gyvenančių žmonių skaičius:* 57 % (2010 apsk.)
* *mieste gyvenančių žmonių procento metinis kitimas:* 0,6 % (2010–15 m. apsk.)

**Lyčių santykis**:
**Gimimo metu:* 1,06 vyro vienai moteriai
**Jaunesniems nei 15 metų:* 1,06 vyro vienai moteriai
**15–64 metų:* 1 vyras vienai moteriai
**65 metų ir vyresniems:* 0,68 vyro vienai moteriai
**Visai populiacijai:* 0,95 vyro vienai moteriai (2011 m. apsk.)

**Kūdikių [[mirtingumas]]:**
**bendra:* 10,73 mirčių/1000 gimimų
**vyrų:* 12,12 mirčių/1000 gimimų
**moterų:* 9,24 mirčių/1000 gimimų (2011 m. apsk.)

**[[Vidutinė gyvenimo trukmė]]:**
* *bendra:* 74,22 m.
* *vyrų:* 70,75 m.
* *moterų:* 77,89 m. (2011 apsk.)

**[[AIDS]]/[[ŽIV]]:**
**paplitimas tarp suaugusiųjų:* 0,1 %
**bendras skaičius:* 16 000
**mirčių skaičius:* <1000 (2009 m. apsk.)

**Vyresnių nei 15 metų gyventojų [[raštingumas]]:**
* *bendras:* 97,3 %
* *vyrų:* 98,4 %
* *moterų:* 96,3 % (2002 m. surašymas)

**[[Religija]]:**
* *stačiatikiai:* 86,8 %
* *protestantai:* 7,5 %
* *katalikai:* 4,7 %
* *kiti:* 0,9 %
* *netikintys:* 0,1 % (2002 m. surašymas)

**[[Kalba|Kalbų]] vartojimas:**
* *rumunų (oficiali šalies kalba):* 91 %
* *vengrų:* 6,7 %
* *čigonų:* 1,1 %
* *kitos:* 1,2 % (2002 m. surašymas)

**[[Tauta|Tautinė]] sudėtis:**
* *rumunai:* 89,5 %
* *vengrai:* 6,6 %
* *čigonai:* 2,5 %
* *ukrainiečiai:* 0,3 %
* *vokiečiai:* 0,3 %
* *rusai:* 0,2 %
* *turkai:* 0,2 %
* *kiti:* 0,4 % (2002 m. surašymas)

## Taip pat skaitykite
* Sąrašas:Rumunijos miestai

## Šaltiniai
* Rumunija CŽV pasaulio faktų knygoje (anglų kalba)
Vokietijos demografija

Šiame straipsnyje pateikiami statistiniai duomenys apie **[[Vokietija|Vokietijos]] demografiją**.

**Gyventojų skaičius: 82 329 758** (2009 m. apskaičiavimai)

**Struktūra pagal amžių:**
* *0-14 m.:* 13,7 %
* *15-64 m.:* 66,1 %
* *65 m. ir daugiau:* 20,3 % (2009 m. apsk.)
 
**Amžiaus [[mediana]]:**
* *bendra:* 43,8 m.
* *vyrų:* 42,6 m.
* *moterų:* 45,2 m. (2009 m. apsk.)

**Metinis populiacijos prieaugis:** -0,053 % (2009 m. apsk.)

**Miestuose gyvenančių žmonių procento metinis kitimas:** + 0,6 % (2005 m. apsk.)

**Lyčių pasiskirstymas**:
**Gimimo metu:* 1,07 vyro vienai moteriai
**Jaunesniems nei 15 metų:* 1,1 vyro vienai moteriai
**15-64 metų:* 1,04 vyro vienai moteriai
**65 metų ir vyresniems:* 0,67 vyro vienai moteriai
**Visai populiacijai:* 1 vyras vienai moteriai (2009 apsk.)

**[[Gimstamumas]]:** 8,18 gimimų/1000 gyv. per metus (2009 m. apsk.)

**[[Mirtingumas]]:** 10,9 mirčių/1000 gyv. per metus (2009 m. apsk.)

**[[Migracijos indeksas]]** (per metus imigravusių į šalį ir emigravusių iš šalies žmonių skirtumas): 2,19 migrantų/1000 gyv. (2009 m. apsk.)

**Miestuose gyvenančių žmonių procentas:** 74 % (2008 m. apsk.)

**Miestuose gyvenančių žmonių procento metinis kitimas:** + 0,1 % (2005 m. apsk.)

**Lyčių pasiskirstymas**:
**Gimimo metu:* 1,06 vyro vienai moteriai
**Jaunesniems nei 15 metų:* 1,05 vyro vienai moteriai
**15-64 metų:* 1,04 vyro vienai moteriai
**65 metų ir vyresniems:* 0,72 vyro vienai moteriai
**Visai populiacijai:* 0,97 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 3,99 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
* *bendra:* 79,26 m.
* *vyrų:* 76,26 m.
* *moterų:* 82,42 m. (2009 apsk.)

**Vyresnių nei 15 metų žmonių raštingumas:**
* *bendras:* 99 %
* *vyrų:* 99 %
* *moterų:* 99 % (2003 m. apsk.)

## Šaltiniai

* CŽV pasaulio faktų knyga: Vokietija 

## Taip pat skaitykite
* Sąrašas:Vokietijos miestai
* Vokietijos gyventojų surašymai
Brazilijos demografija

Šiame straipsnyje pateikiami statistiniai duomenys apie **[[Brazilija|Brazilijos]] demografiją**.

**Gyventojų skaičius:** 198 739 269 (2009 m. apskaičiavimai)

**Struktūra pagal amžių:**
* *0-14 m.:* 26,7 %
* *15-64 m.:* 66,8 %
* *65 m. ir daugiau:* 6,4 % (2009 m. apsk.)
**Amžiaus [[mediana]]:**
* *bendra:* 28,6 m.
* *vyrų:* 27,8 m.
* *moterų:* 29,3 m. (2009 m. apsk.)

**Metinis populiacijos prieaugis:** 1,199 % (2009 m. apsk.)

**Gimstamumas:** 18,43 gimimų/1000 gyv. per metus (2009 m. apsk.)

**Mirtingumas:** 6,35 mirčių/1000 gyv. per metus (2008 m. apsk.)

**Migracija** (per metus imigravusių į šalį ir emigravusių iš šalies žmonių skirtumas): 0,09 migrantų/1000 gyv. (2009 m. apsk.)

**Miestuose gyvenančių žmonių procentas:** 86 % (2008 m. apsk.)

**Kūdikių mirtingumas per pirmuosius gyvenimo metus:** 22,58 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
* *bendra:* 71,99 m.
* *vyrų:* 68,43 m.
* *moterų:* 75,73 m. (2009 apsk.)

**Vyresnių nei 15 metų žmonių raštingumas:**
* *bendras:* 88,6 %
* *vyrų:* 88,4 %
* *moterų:* 88,8 % (2004 m. apsk.)

## Šaltiniai
* CŽV pasaulio faktų knyga: Brazilija
Peru demografija

Šiame straipsnyje pateikiami statistiniai duomenys apie **[[Peru]] demografiją**.

**Gyventojų skaičius:** 29 546 963 (2009 m. apskaičiavimai)

**Struktūra pagal amžių:**
* *0-14 m.:* 29,1 %
* *15-64 m.:* 65,2 %
* *65 m. ir daugiau:* 5,7 % (2009 m. apsk.)
 
**Amžiaus [[mediana]]:**
* *bendra:* 26,1 m.
* *vyrų:* 25,8 m.
* *moterų:* 26,4 m. (2009 m. apsk.)

**Metinis populiacijos prieaugis:** 1,229 % (2009 m. apsk.)

**Gimstamumas:** 19,38 gimimų/1000 gyv. per metus (2009 m. apsk.)

**Mirtingumas:** 6,16 mirčių/1000 gyv. per metus (2008 m. apsk.)

**Migracija** (per metus imigravusių į šalį ir emigravusių iš šalies žmonių skirtumas): -0,95 migrantų/1000 gyv. (2009 m. apsk.)

**Miestuose gyvenančių žmonių procentas:** 71 % (2008 m. apsk.)

**Kūdikių mirtingumas per pirmuosius gyvenimo metus:** 28,62 mirusiųjų/1000 gimimų (2009 apsk.)

**[[Vidutinė gyvenimo trukmė]]:**
* *bendra:* 70,74 m.
* *vyrų:* 68,88 m.
* *moterų:* 72,69 m. (2009 apsk.)

**Vyresnių nei 15 metų žmonių raštingumas:**
* *bendras:* 92,9 %
* *vyrų:* 96,4 %
* *moterų:* 89,4 % (2007 m. surašymas)

## Šaltiniai
* CŽV pasaulio faktų knyga: Peru
Višinata

**Višinata** (, iš  'vyšnia') - rumuniškas alkoholinis gėrimas (antpilas), gaminamas iš vyšnių, cukraus ir alkoholio. Tai aromatingas saldus gėrimas, paprastai daromas tik namuose, todėl nestandartizuotas.

Kiekviena šeima višinatą daro pagal savus receptus. Višinata lengvai daroma, nedideliais kiekiais (paprastai ne daugiau kaip keletas litrų).
Pusė indo pridedama vyšnių, įdedama tiek pat cukraus (pagal svorį), likusi indo dalis pripilama aukštos kokybės maistinio etanolio ir indas sandariai uždaromas. Indas laikomas apie 100 dienų tamsioje vietoje. Pirmoje šio laikotarpio pusėje indas retkarčiais pajudinamas ir papurtomas, kad turinys išsimaišytų. Pasibaigus šiam laikotarpiui vyšnių likučiai nukošiami, o gautas sirupiškas skystis ir yra višinata.

Višinatos skonis labai priklauso nuo vaisių kokybės, todėl patartina naudoti tik rankomis skintas, sveikas, puikiai prisirpusias, šviežias vyšnias. Neturi patekti kotelių, šakelių ar lapų. Mirkinimas etanolyje sustiprina visus gedimo skonius. Papuolusios šakelės ar lapai suteikia taninų prieskonį, kuris, laikui einant, švelnėja.

Vietoje cukraus gali būti naudojamas medus. Tačiau taip daroma retai, nes medus brangesnis, be to, medus stipriai keičia skonį (tai priklauso nuo medaus rūšies), ir tas pakitimas gali sugadinti gėrimą.
Dalis višinatos gamintojų, dėdami vyšnias į indą, jas sutraiško. Dar vienas variantas - iš vyšnių išima kauliukus, iš jų išima branduoliukus, o branduoliukus suberia į paruoštą mišinį. Branduoliukai suteikia gėrimui migdolišką skonį. Višinata iš traiškytų vyšnių sunkiau nukošiama.

Kartais višinatos gaminimui naudoja degtinę. Neretai darant višinatą naudoja ne gryną etanolį, o naminį viengubo ar dvigubo distiliavimo slyvų brendį. Tokia višinata netinka laikymui. Laikomos višinatos skonis gerėja, bet tai priklauso nuo naudoto alkoholio. Ką tik pagamintos višinatos skonis paprastai būna grubokas ir deginantis.

Po višinatos gamybos likę vyšnių likučiai naudojami kaip įdaras pyragaičiams ar pyragams, bet jie turi būti panaudoti netrukus po nukošimo, kitaip praranda kvapnumą.
Prisikėlimo bažnyčia (Sankt Peterburgas)

**Prisikėlimo bažnyčia**, taip pat vadinama **Atpirkėjo, Atpirkėjo krauju bažnyčia** () – katedra Sankt Peterburge, Rusijoje. Bažnyčia pastatyta Maskvos Vasilijaus katedros pavyzdžiu, vadinamuoju „Naujuoju stiliumi“ ir yra vienintelis pastatas Peterburgo centre, kuris nėra orientuotas į itališkąją ir klasicistinę architektūrą. Pastatyta tarp 1883 ir 1912 m. vietoje kurioje per pasikėsinimą 1881 m. kovo 13 d. (kovo 1 d. pagal Julijaus kalendorių) buvo mirtinai sužeistas Aleksandras II.

Šiuo metu katedroje yra muziejus. Bažnyčia pastatyta pagal Alfredo Parlando, kuris tuo metu buvo reikšmingas Rusijos architektas, statęs ir Maskvoje, Vladimire ir kituose miestuose, planus. Iš Baltijos vokiečių – škotų šeimos, kuri nuo maždaug 1800 m. tarnavo carams Peterhofe, kilęs A. Parlandas buvo Peterburgo Menų akademijos narys.

## Istorija
Statybą 1883 m. pradėjo Aleksandras III, kaip paminklą savo tėvui, Aleksandrui II. Darbas ėjosi lėtai ir statyba buvo galutinai baigta 1907 m. valdant Nikolajui II. Bažnyčios statybą finansavo imperatoriškoji šeima, remiant daugeliui privačių rėmėjų. Bažnyčia pastatyta palei Gribojedovo kanalą. Šioje vietoje abiejose upės pusėse yra krantinės. Caro karietai važiuojant krantine sprogo anarchisto konspiratoriaus mesta granata. Caras buvo sukrėstas, tačiau nesužeistas ir išlipo iš karietos. Kitas konspiratorius tuomet išnaudojo galimybę susprogdinti kitą bombą, dėl ko žuvo jis pats ir mirtinai sužeidė carą. Stipriai kraujuojantis caras buvo nuvežtas atgal į Žiemos rūmus, kur jis mirė po kelių valandų. Laikina šventovė buvo pastatyta užpuolimo vietoje ir imtasi nuolatinio paminklo projekto. Buvo nuspręsta, kad gatvė, kur įvyko pasikėsinimas, turi būti apgaubta bažnyčios sienomis.

Bažnyčia buvo numatyta daugiau kaip paminklas nei kaip bažnyčia, dėl to sakraliniams tikslams niekada netarnavo. Iš pradžių buvusi koncertų sale ir muziejumi, vėliau naudota kaip teatras, Sovietų Sąjungos laikais ilgą laiką buvo visai uždaryta. XX a. paskutiniame dešimtmetyje galiausiai baigta ilgą laiką trukusi renovacija ir pastatas vėl atidarytas kaip muziejus.

## Galerija

Vaizdas:Собор Воскресения Христова на Крови (Спас на Крови) в Санкт-Петербурге. Интерьеры и внешний вид.jpg|Bendras vaizdas
Vaizdas:Туристы фотографируются в храме.jpg|Vidus
Vaizdas:Spb 06-2017 img47 Church on the Blood.jpg|Iš viršaus
Tiltas (filmas)

**Tiltas** – 1956 m. Lietuvos kino studijoje sukurtas vaidybinis filmas. Melodrama. Filmo trukmė – 92 min. Filmas nespalvotas.

## Kūrybinė grupė
* Scenarijaus autorius – Jonas Dovydaitis
* Režisierius statytojas – Borisas Šreiberis
* Kompozitorius – Eduardas Balsys
* Panaudotos eilės – Kostas Kubilinskas
* Operatorius statytojas – Nikolajus Vasiljevas
* Antrasis operatorius – Algimantas Mockus
* Dailininkas statytojas – Mečislovas Bulaka
* Garso operatorius – Petras Lipeika
* Kostiumų dailininkė – Nijolė Klišiūtė.
 
## Vaidina
* Balys Bratkauskas – Algirdas Arminas
* Kęstutis Genys – Romualdas Arminas
* Aldona Jodkaitė – Rūta
* Irena Leonavičiūtė – Giedrė
* Napoleonas Bernotas – Striupas
* Jonas Kavaliauskas – Tumas
* Vladas Jurkūnas – Statkus
* Galina Jackevičiūtė – jo žmona
* Arnas Rosenas – Uosinis
* taip pat Feliksas Einas, Karolis Dapkus, Bronius Kisielius, Juozas Meškauskas, Stasys Ratkevičius, Petras Zulonas, Antanas Žekas ir kiti.

## Siužetas

Pirmasis bandymas lietuvių kino dramaturgijoje pavaizduoti brolių antagonizmą. Broliai Algirdas ir Romualdas Arminai įsimyli Rūtą. Istorijos vingiuose – sovietų ir vokiečių okupacijų metais – broliai atsiduria skirtingose pusėse. Rūta išteka už vieno iš brolių, siekdama išgelbėti gyvybę kitam.
Aishwarya Rai

**Aishwarya Rai Bachchan** (hindi – ऐश्वर्या राय बच्चन, g. 1973 m. lapkričio 1 d. Mangalore, Indijoje) – indų aktorė ir modelis. Konkurso Mis Pasaulis nugalėtoja – dėl šio titulo iki dabar vadinama gražiausia pasaulio moterimi. 

Kine debiutavo 1997 m., nusifilmavusi tamilų juostoje „Iruvar“ (, ). Po metų nusifilmavo kitame milžiniško populiarumo sulaukusiame filme „Jeans“ ().

2007 m. ištekėjo už Abhishek Bachchan – vieno žymiausių visų laikų Bolivudo aktoriaus Amitabh Bachchan sūnaus.

## Mis Pasaulis 1994
44 Mis Pasaulis ceremonija vyko PAR. Kartu su Aishwarya varžėsi 87 dalyvės iš viso pasaulio. Finaliniame penketuke varžėsi Zimbabvės, Kroatijos, PAR ir Venesuelos atstovės. Aishwarya kelių taškų persvara laimėjo konkursą.

## Filmografija

## Nuorodos

*
Mis Pasaulis 1994

**Mis Pasaulis 1994** – 44 konkurso Mis Pasaulis ceremonija, vykusi PAR. Konkurso nugalėtoja tapo Aishwarya Rai iš Indijos. Iš konkurso po 1993 m. debiuto  pasitraukė Lietuva.

## Rezultatai

### Specialūs apdovanojimai
*Mis Asmenybė: **Patinya Thongsri** (Tailandas)
*Mis Fotogeniškiausia: **[[Aishwarya Rai]]** - (Indija)
*Geriausias nacionalinis ksotiumas: **Irene Ferreira** (Venesuela)

### Regionų nugalėtojos
*Afrika: **Basetsane Makgalemele** (PAR)
*Amerika: **Irene Ferreira** (Venesuela)
*Azija ir Okeanija: **[[Aishwarya Rai]]** (Indija)
*Karibai: **Anita Lilly Bush** (Kaimanų salos)
*Europa: **Branka Bebić** (Kroatija)

## Dalyvės

## Nuorodos
*Oficiali svetainė
*Rezultatai
Carnivore

**Carnivore** – amerikiečių thrash metal grupė, kurią 1983 m. įkūrė Peter Steele.

## Istorija

1983 m., subyrėjus senajai Peter Steele grupei, jis įkūrė naują, kurią pavadino Carnivore. 1985 m. lapkritį grupė išleido pirmąjį studijinį albumą „Carnivore“. 1987 m. rugsėjį pasirodė antrasis albumas „Retaliation“. Tais pačiais metais grupė iširo ir Peter Steele įkūrė grupę Type O Negative. Grupė buvo atsikūrusi ir iširusi dar kelis kartus.

## Diskografija

* *[[Carnivore (albumas)|Carnivore]]* (1986)
* *[[Retaliation]]* (1987)

## Nariai

### Dabartiniai

* Peter Steele – vokalas, bosinė gitara
* Joey Z. – gitara, pritariantysis vokalas
* Paul Bento – gitara
* Steve Tobin – būgnai

### Buvę

* Louie Beato – būgnai
* Keith Alexander – gitara
* Marc Piovanetti – gitara

## Išnašos

## Nuorodos
* Oficiali svetainė 
*
Piastas

**Piastas Ratininkas** () – pusiau legendinis lenkų genčių kunigaikštis, valdęs VIII ar IX a., Piastų dinastijos pradininkas. Jis aprašytas Galo Anonimo alegorinėje Lenkų kronikoje (*Cronicae et gesta ducum sive principum Polonorum*). Pasak jos, Piastas buvęs Choscisko sūnus ir Žepichos vyras.

Piastas buvo išrinktas nauju kunigaikščiu, kuomet mirė genties nemalonę užsitraukęs valdovas Popielas. Piastas turėjęs sūnų Zemovitą, kuris po tėvo mirties tapo kunigaikščiu. Manoma, kad Piastas buvęs pirmojo Lenkijos valdovo Meškos I proproprosenelis. Ratininko pravardė yra alegorija į laiko, metų ratą, svarbų tuometinėse pagoniškose apeigose.

## Nuorodos
Zemovitas

**Zemovitas** () – pusiau legendinis lenkų genčių kunigaikštis, Piastų dinastijos narys, valdęs IX a. Jis buvo Piasto ir Žepichos sūnus.

Kunigaikščiu ir sosto įpėdiniu Zemovitas paskirtas večės (genties tarybos) kuomet gentis nuvertė kunigaikštį Popielą.

Zemovitas, jo sūnus Lešekas ir vaikaitis Zemomyslas minimi tik Galo Anonimo viduramžių kronikoje.
Dvylika beždžionių

**Dvylika beždžionių** () – 1995 m. JAV mokslinės fantastikos filmas, kurio režisierius Terry Gilliam. Juosta vaizduoja ateities pasaulį, kuriame žmonės priversti gyventi po žeme dėl siaučiančio mirtino viruso.

Pasauliniu mastu filmas uždirbo 168 milijonus JAV dolerių. Brad Pitt buvo nominuotas Oskarui kaip geriausias antraplanis aktorius, vaidmuo šiame filme jam taip pat atnešė Auksinio gaublio apdovanojimą.

## Siužetas

Dvidešimto amžiaus pabaigoje žmonių populiaciją nuo žemės paviršiaus nušluoja mirtinas virusas. Išlikę keli procentai žmonijos priversti apsigyventi giliai po žeme. 2035 m. nuteistasis Džeimsas Kolas (akt. Bruce Willis) sutinka sudalyvauti eksperimentų serijoje, mainais į amnestiją.

Kolas nusiunčiamas į praeitį, kad surastų žmones, atsakingus už viruso paleidimą, ir gautų viruso pavyzdį, pagal kurį būtų galima sukurti priešnuodį. Įvykus klaidai, jis atsiduria šešeriais metais anksčiau nei planuota – 1990 m., ir dėl savo elgesio yra uždaromas į psichiatrinę ligoninę. Ten jis pirmą kartą sutinka anarchistinių pažiūrų gyvūnų teisių gynėją Džefrį Goinsą (akt. Brad Pitt). Šis jam padeda pabėgti iš ligoninės, tačiau bandymas nepavyksta ir Kolas yra apsvaiginamas raminamaisiais bei prirakinamas prie lovos.

Netrukus ligoninės personalas pastebi, kad Kolas dingo iš vienutės, kurioje nebuvo sąlygų pabėgti. Kolas sugrįžta į savo laikmetį ir praneša apie savo nesėkmę. Jis siunčiamas praeitin antrą kartą, kad surastų „dvylikos beždžionių armiją“ – pogrindinę grupuotę tariamai paleidusią virusą, kuriai, kaip paaiškėja, vadovauja Goinsas. Šį kartą Kolas nusiunčiamas į reikiamus metus – 1996 m.

Praeityje jis pagrobia savo psichiatrę Kateriną Reili (akt. Madeleine Stowe), kuri buvo už jį atsakinga 1990 m. Po kiek laiko Reili įsitikina, kad Kolas nėra psichinis ligonis, o jo istorija apie kelionę laiku ir mirtiną virusą yra tiesa. Jie išsiaiškina, kad Goinso „armijos“ tikslas tėra paleisti jo tėvo laboratorijoje laikomus gyvūnus į laisvę ir kad jis nėra atsakingas už viruso išplatinimą. Virusą ketina paleisti žmonija nusivylęs mokslininkas iš Goinso tėvo laboratorijos – daktaras Petersas. Jis užsisako kelionę lėktuvu po didžiausius pasaulio miestus, kuriuose ketina įvykdyti savo planą. Kolas bando sulaikyti Petersą oro uoste, bet jį nušauna apsauga.

## Aktoriai

* Bruce Willis – Džeimsas Kolas
* Madeleine Stowe – Keterina Reili
* Brad Pitt – Džefris Goinsas
* Christopher Plummer – daktaras Goinsas
* Jon Seda – Chosė
* Christopher Meloni – leitenantas Halprinas
* David Morse – daktaras Petersas
* Frank Gorshin – daktaras Flečeris

## Atsiliepimai
Filmas sulaukė teigiamo žiūrovų ir kritikų įvertinimo. Kritikos tinklalapyje Metacritic susumavus kritikų skirtus taškus jam atiteko 74 balai iš 100. IMDB lankytojai filmą įvertinę 8,1 balu iš 10, jis patenka į geriausių visų laikų filmų 250-tuką. Filmas pasauliniu mastu uždirbo 168 milijonus JAV dolerių, iš kurių 57 Jungtinėse Valstijose.

## Nuorodos
* „Dvylika beždžionių“ duomenų bazėje Allmovie.com

## Išnašos
Povilas Šilas

**Povilas Šilas** (1908 m. spalio 25 d. Lukoniuose, Subačiaus valsčius, Panevėžio apskritis – 1993 m. rugsėjo 3 d. Vilniuje) – Lietuvos teisininkas, politinis veikėjas, rezistentas.

## Biografija

Gimė daugiavaikėje ūkininkų šeimoje. Nuo 1918 m. iki 1921 m. mokėsi Dvariškių pradžios mokykloje. 1921 m. įstojo į Kupiškio vidurinę mokyklą, ją baigęs 1925 m. įstojo į Panevėžio savivaldybės gimnaziją.

Mokydamasis Panevėžio gimnazijoje 1927–1928 mokslo metais buvo Panevėžio rajono moksleivių ateitininkų valdybos narys, 1928–1929 mokslo metais buvo išrinktas moksleivių ateitininkų Panevėžio rajono pirmininku. Drauge dalyvavo ir Panevėžio moksleivių šaulių veikloje. 1929 m. baigęs gimnaziją įstojo į Karo mokyklą aspirantu (kariūnu nepriėmė), kurią 1930 m. baigė atsargos leitenantu. 1930 m. įstojo į VDU Teisės fakultetą, nuo 1932 m. iki 1935 m. dalyvavo studentų ateitininkų veikloje, tapo ateitininkų korporacijos „Kęstutis“ nariu. 1935 m. baigė VDU Teisės fakultetą. 1935–1936 m. dirbo Kriminalinės policijos identifikacijos skyriuje Kaune. 1936–1940 m. buvo Šiaulių kriminalinės policijos skyriaus vedėjas, 1940–1941 m. skyriaus viršininkas.

Po Birželio sukilimo dalyvavo Laikinojoje vyriausybėje kaip teisingumo viceministras. Įkūrus Lietuvių frontą nuo 1941 m. pabaigos dalyvavo Lietuvių fronto vadovaujančiajame centre, jam buvo pavesta palaikyti ryšius su Vilniaus ir Šiaulių sričių centrais, taip pat vadovauti LF organizaciniam centrui. Dalyvavo pasitarimuose aptariant LF veiklos nuostatas ir Lietuvių fronto programą.

Prasidėjus VLIK'o narių suėmimams, iš pasitraukusio direktoriaus A. Damušio perėmė LF atstovo ir VLIK’o vicepirmininko pareigas. Povilas Šilas paliktas kaip vienas Lietuvių fronto vadovybės narių prasidėjus antrajai sovietų okupacijai.

Suimtas 1945 m. sausio 9 d. NKGB pareigūnų. 1946 m. vasario 9 d. sovietinio karo tribunolo Vilniuje nuteistas dešimčiai metų pataisos darbų lageryje, dar penkeriems metas nubaustas pilietinių teisių apribojimu (tremtimi) „už antisovietinę veiklą Lietuvių fronte ir VLIK'e“.

Bausmę atliko Komijos, Pečioros, Vorkutos ir Intos lageriuose, Kauno, Vilniaus, Maskvos ir Leningrado kalėjimuose. Po Stalino mirties prasidėjus masiniam represuotų lietuvių grįžimui į Lietuvą, 1956 m. birželio 16 d. KGB generalinio prokuroro įsaku buvo paleistas kaip politinis kalinys.

Mirė 1993 m. rugsėjo 3 d. Vilniuje. Palaidotas tų pačių metų rugsėjo 6 d. Karveliškių kapinėse.

## Išnašos
Trivium

**Trivium** - amerikiečių metalo muzikos grupė iš Orlando, Floridos. Grupė buvo suburta 1999 metais. „Trivium“ jau išleido keturis studijinius albumus, vienuolika singlų ir dvylika klipų.

## Nariai
;Dabartiniai
* Matt Heafy&nbsp;– vokalistas, gitaristas (2000–dabar)
* Alex Rüdinger – būgnininkas (2025–dabar)
* Paolo Gregoletto&nbsp;– bosistas (2004–dabar)
* Corey Beaulieu&nbsp;– gitaristas (2003–dabar)
;Buvę
* Brad Lewter&nbsp;– vokalistas (2000)
* Jarred Bonaparte&nbsp;– bosistas (2000–2001)
* Brent Young&nbsp;– bosistas (2000–2004)
* Richie Brown&nbsp;- gitaristas, bosistas, vokalistas (2000-2001)
* George Moore&nbsp;- gitaristas (2001-2003)
* Matt Schuler&nbsp;- gitaristas (2000)
* Travis Smith&nbsp;– būgnininkas (1999–2010)

## Diskografija
* *[[Ember to Inferno]]* (2003)
* *[[Ascendancy (album)|Ascendancy]]* (2005)
* *[[The Crusade (album)|The Crusade]]* (2006)
* *[[Shogun (Trivium album)|Shogun]]* (2008)
* *[[In Waves]]* (2011)
* *[[Vengeance Falls]]* (2013)
* *[[Silence in the Snow]]* (2015)

## Nuorodos
* Oficiali svetainė
* MySpace